ଏନ୍. ୱ।ଇ. ହନୁମନ୍ଥାପା

ଏନ୍. ୱ।ଇ. ହନୁମନ୍ଥାପା (ଜନ୍ମ ୨୫ ସେପ୍ଟେମ୍ବର ୧୯୩୯) ଭାରତର ୧୪ମ ଲୋକ ସଭାର ସଦସ୍ୟ ଥିଲେ । ସେ କର୍ଣ୍ଣାଟକର ଚିତ୍ରଦୁର୍ଗ ନିର୍ବାଚନ ମଣ୍ଡଳର ପ୍ରତିନିଧିତ୍ୱ କରିଥିଲେ ଏବଂ ଭାରତୀୟ ଜାତୀୟ କଂଗ୍ରେସ (ଆଇ.ଏନ୍.ସି) ରାଜନୈତିକ ଦଳର ସଦସ୍ୟ ଥିଲେ ।

ଲୋକ ସଭାକୁ ନିର୍ବାଚିତ ହେବା ପୂର୍ବରୁ, ହନୁମନ୍ଥାପ୍ପା ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟକରିଥିଲେ । ସେ ତା’ପୂର୍ବରୁ କର୍ଣ୍ଣାଟକ ଏବଂ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟରେ ବି ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ ।

ଶିକ୍ଷା ଓ ବୃତ୍ତି

ହନୁମାନ୍ଥପ୍ପା ୨୫.୦୯.୧୯୩୯ରେ କର୍ଣ୍ଣାଟକ ରାଜ୍ୟର ରାମପୁରାରେ ଜନ୍ମଗ୍ରହଣ କରିଥିଲେ । ବେଲ୍ଲାରୀରୁ ସ୍ନାତକ ଡିଗ୍ରୀ ହାସଲ କରିବା ପରେ ସେ ମହୀଶୁର ବିଶ୍ୱବିଦ୍ୟାଳୟରୁ ଅର୍ଥନୀତିରେ ଏମ୍‌.ଏ. ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ପରେ ବାଙ୍ଗାଲୋର ବିଶ୍ୱବିଦ୍ୟାଳୟରୁ ୧୯୬୫ରେ ସ୍ନାତକ ଆଇନ ଡିଗ୍ରୀ ଓ ୧୯୬୭ରେ  ସ୍ନାତକୋତ୍ତର ଆଇନ(ଏଲ୍‌ଏଲ୍‌.ଏମ୍‌.) ଡିଗ୍ରୀ ହାସଲ କରିଥିଲେ । ୨୭.୧୦.୧୯୬୭ରେ ଏକ ଆଇନଜୀବୀ ଭାବେ ବେଶା ଆରମ୍ଭ କରିଥିଲେ ।

୨୯.୦୩.୧୯୯୦ରେ କର୍ଣ୍ଣାଟକ ଉଚ୍ଚନ୍ୟାୟାଳୟର ବିଚାରପତି ଭାବେ ନିୟୁକ୍ତ ହୋଇଥିଲେ । ୨୦.୦୪.୧୯୯୪ରେ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟର ବିଚାରପତି ଭାବେ ନିଯୁକ୍ତି ପାଇଥିଲେ । ସେ ମଧ୍ୟ ୧୧.୧୧.୨୦୦୦ରୁ ୧୧.୧୨.୨୦୦୦ ପର୍ଯ୍ୟନ୍ତ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ କାର୍ଯ୍ୟରତ ଥିଲେ । 

ପରେ ସେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ଉନ୍ନିତ  ହୋଇଥିଲେ ।

୨୦୦୯ ଏବଂ ୨୦୧୪ ମସିହାରେ ବେଳ୍ଲାରୀ ନିର୍ବାଚନ ମଣ୍ଡଳରୁ ଲୋକ ସଭା ନିର୍ବାଚନରେ ପ୍ରତିଦ୍ୱନ୍ଦିତା କରିଥିଲେ କିନ୍ତୁ ସେଥିରେ ଅସଫଳ ହୋଇଥିଲେ।

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି